Steve Jobs

Steve Jobs (Yîn-ngî: Steven Paul Jobs, ) , Mî-koet sông-ngia̍p khí-chṳ́ khi̍p fat-mìn-kâ, Phìn-kó Kûng-sṳ̂ ke chhong-sṳ́-ngìn chṳ̂-yit, chên-ngim Túng-sṳ̀-chhòng khi̍p Chṳp-hàng-chhòng chṳt-vi, ya-he Pixar Thûng-va̍k ke chhóng-phan-ngìn pin chên-ngim Chṳp-hàng-chhòng.

Steve Jobs chhai 1970 ngièn-thoi ma̍t-khì lâu Phìn-kó Kûng-sṳ̂ nang-yit chhong-sṳ́-ngìn Stephen Wozniak khi̍p sú-ngim thèu-chṳ̂-chá Mike Markkula hia̍p-chhu khì-thâ-ngìn sat-kie, khôi-fat khi̍p siau-chhiû Apple II hì-lie̍t. Chhai 1980 ngièn-thoi chhû-khì, Steve Jobs he chui-chó khon-tó Xerox PARC ke Va̍t-chhú (mouse computing) khi-thûng thù-hìn yung-fu kie-mien ke sông-ngia̍p siâm-li̍t, pin chiông yin-yung Apple Lisa khi̍p yit-ngièn heu ke Macintosh thien-nó.

1985-ngièn, chhai Túng-sṳ̀-fi ke teu-chên sṳt-sṳ heu, Steve Jobs lì-khôi Phìn-kó Kûng-sṳ̂ khi̍p sṳ̀n-li̍p NeXT Kûng-sṳ̂ —— yit-kiên thien-nó phiàng-thòi khôi-fat kûng-sṳ̂, chôn-mùn chhung-sṳ Kô-tén Kau-yuk khi̍p sông-ngia̍p sṳ-chhòng. Chhai 1986-ngièn, kì sû-kèu Lucas Yáng-ngia̍p ke thien-nó fùi-thù phu-mùn, sṳ̀n-li̍p Pixar. Kì pûn yî vi "Ngùan-kí Chúng-thûng-yèn" (1995-ngièn) ke chṳp-hàng chṳ-phién-ngìn. Kì yit-chhṳ̍t tâm-ngim Pixar Thûng-va̍k ke Chṳp-hàng-chhòng khi̍p yû 50.1% ke kú-fun, chhṳ̍t-to kûng-sṳ̂ chhai 2006-ngièn pûn Walt Disney Kûng-sṳ̂ sû-kèu, liá-ke sû-kèu sṳ́ Steve Jobs sṳ̀n-vì Walt Disney Kûng-sṳ̂ ke chui-thai ke-ngìn kú-tûng  (yû 7.4% ke kú-fun) khi̍p Túng-sṳ̀-fi sṳ̀n-yèn.

Chhai 1996-ngièn, Phìn-kó Kûng-sṳ̂ Túng-sṳ̀-fi kiet-ngi mâi-hâ NeXT Kûng-sṳ̂, kì chhai 2000-ngièn chhû-khì sṳ̀n-vì chṳn-sṳt CEO, tai-liâng Phìn-kó Kûng-sṳ̂ fî-fòng ke iPod, iPhone, iPad sṳ̀-thoi ke to-lòi.

Chhiùng 2003-ngièn chhû-khì,  Steve Jobs lâu Yî-sien Sṳ̀n-kîn Nui-fûn-pit Sè-pâu Liû (Islet Cell Neuroendocrine Tumor) chan-teu pat-ngièn, chui-chûng yî 2011-ngièn pat-ngie̍t chhṳ̀-ngim Chṳp-hàng-chhòng chṳt-vi, chhai kì thi-sâm chhṳ phiang-ká khì-kiên, Steve Jobs tông-sién vi Phìn-kó Kûng-sṳ̂ ke Túng-sṳ̀-fi Chú-sit. 

Chhai kì sên-fa̍t ke ngièn-thoi lî-mien, Steve Jobs pûn ngin-vì he thien-nó ngia̍p-kie lâu ngu-lo̍k ngia̍p-kie ke phiêu-chì-sin ngìn-vu̍t.

Category:Mî-koet-ngìn‎